als_Latn dik_Latn sag_Latn
Vlora mbetet një nga qytetet bregdetare më të lakmuara. Shumë pushues vijnë në qytetin e bukur për shumë arsye. Për rivierën e mrekullueshme, ujin e kristaltë, historikun e qytetit, komoditetet e hoteleve, ushqimet e freskëta si dhe paharruar jetën e natës.
Rrallë ndodh që në një hapësirë të vogël gjeografike të gjenden të tërë këto elementë natyrorë që e shndërrojnë vendin në një parajsë tokësore, siqë janë përplasjete dallgëve të fuqishme, Uji i Ftohtë, tuneli i famshëm, poshtë të cilit derdhen prej shekujsh ujërat e kristalta të burimeve fantastike. Gjiri i mrekullueshëm, laguna e Nartës, mali i Llogarasë, grykat e lumit Vjosë, gadishulli i Karaburunit, ishulli i Sazanit dhe ai i Zvërnecit. Rrallë ndodh që në bregun e një qyteti të takohen dy dete krejt të ndryshëm, Adriatiku me plazhet e gjata me rërë dhe pyje pishe dhe Joni me brezare agrumesh, ujëra kristali, shkëmbinj dhe plazhe të bardha ekzotike. Kjo ndodh vetëm në Vlorë.
Pushimet në Vlorë
Të kalosh pushimet në qytetin e Vlorës sot, është me të vërtetë mahnitëse, pasi Vlora të ofron të gjitha kushtet dhe resurset e saj të pafundme. Bukuritë e Vlorës, plazhet e mrekullueshme, rërën e nxehtë, relievin e thyer dhe peisazhet mahnitëse, padyshim që do të ju mahnisin.
Vija bregdetare e Vlorës është tërësisht e pastër me ujërat e detit të kristalta, sidomos në zonën e plazhit të Ri, Ujit të Ftohtë e më tutje, pasi burimet e ujërave të ëmbël i japin kësaj hapësire më tepër pastërti dhe siguri. Vlora ka plazhe të bukura e të shumëllojshme.
Plazhi i Zvërnecit është krejtësisht i virgjër, plazhet unikale të Jonufrës, Radhimës dhe Orikumit, gjithçka është e prekshme dhe pronë e të gjithë pushuesve. Vlora me gjirin e hapur, me portin dhe plazhet e rrethuar me male, është një vend i rëndësishëm historik dhe fillimi i rivierës shqiptare.
Hotele fantastike gjatë bregdetit
Janë të shumtë hotelet dhe që shtohen nga viti në vit duke rritur në mënyrë të ndjeshme kapacitetin pritës në Vlorë. Cmimet janë të kapshme për turistët, dhe hotelet gjinden shumë lehtë.
Disa më të njohur prej tyre janë Hotel Vlora Internacional, Pavarsia, Hotel Liro, Europa, Ambasador, Paradise, Grand, etj.
Shtrirja e vendeve të pushimit fillon brenda qytetit të Vlorës dhe vazhdon drejt Skelës, plazhit të ri, Ujit të Ftohtë, Jonufër, Rradhimë, Tragjas dhe Orikum, pa llogaritur këtu Llogaranë, Dhërmiun dhe Himarën. Gatimet e detit, janë specialiteti kryesor.
Sport, Turizëm, Ekologji
Një nga aktraksionet e fundit të sporteve alternative që mund të gjeni në Vlorë është krahas surfit, kanoes, etj, është edhe fluturimi mbi qytet, i cili të mundëson jo vetëm adrenalinë dhe një eksperiencë spektakolare por edhe një panoramë të rrallë dhe të veçantë të Vlorës. Vetëm në këtë mënyrë mund të shijohet mrekullia natyrore e zonës në tërë dimensionet e saj./femra.net/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn